recursal/SuperWikiNEXT-32B huggingface dataset:
Το "**Hallelujah**" είναι ένα τραγούδι του Καναδού μουσικού Λέοναρντ Κόεν, του 1984, το οποίο συμπεριλήφθηκε στο άλμπουμ του *Various Positions* (1984). Πρόκειται για ένα από τα δημοφιλέστερα κομμάτια του καλλιτέχνη. Παρόλα αυτά, το τραγούδι δεν συνάντησε επιτυχία ευθύς αμέσως, με τη δημοτικότητά του να αυξάνεται το 1991, μετά τη διασκευή του Τζον Κέιλ, η οποία ενέπνευσε τον Τζεφ Μπάκλεϊ, το 1995, να κυκλοφορήσει ίσως τη διασημότερη διασκευή του κομματιού. Έκτοτε έγινε ένας από τους γνωστότερους κοσμικούς ύμνους.

Η δημοτικότητά του μεγάλωσε κι άλλο, μετά τη χρησιμοποίησή του στην ταινία *Shrek* (2001). Έως τώρα έχουν υπάρξει πάνω από 300 γνωστές διαφορετικές ενορχηστρώσεις του κομματιού είτε ηχογραφημένες είτε εκτελεσμένες σε συναυλία. Το κομμάτι έχει χρησιμοποιηθεί και σε άλλες ταινίες, αλλά και σε τηλεοπτικές σειρές. Το 2016, μετά τον θάνατο του Κόεν, το κομμάτι βγήκε ξανά στο προσκήνιο, μπαίνοντας για πρώτη φορά και στα αμερικανικά Billboard Hot 100, ενώ εμφανίστηκε και σε άλλα charts, ανά τον κόσμο.

Το κομμάτι γράφτηκε στην Ντο μείζονα, με ρυθμό 12/8, με rock και gospel επιρροές. Η δομή του κομματιού αποκαλύπτεται από τον ίδιον τον Κόεν στιχουργικά στο κομμάτι: «*goes like this, the fourth, the fifth, the minor fall, and the major lift*», μουσικά αυτό μεταφράζεται ότι μετά την Ντο μείζονα, το κομμάτι πάει σε Φα μείζονα, Σολ μείζονα, Λα ελάσσονα και, τέλος ξανά, Φα μείζονα. Ο Κόεν, το ερμήνευσε για πρώτη φορά στο τουρ του το 1985.

Παραπομπές
----------

1. ↑  Christensen, Andrea (12 January 2017). «Seeking spirituality in pop songs: BYU researchers identify criteria for 'secular hymns'». *BYU News* (Provo, Utah: Brigham Young University). Αρχειοθετήθηκε από το πρωτότυπο στις 14 January 2018.. Ανακτήθηκε στις 1 November 2017.
2. ↑  Fetters, Ashley (2 December 2012). «How Leonard Cohen's 'Hallelujah' Became Everybody's 'Hallelujah'». *The Atlantic* (Washington DC: Emerson Collective).. Ανακτήθηκε στις 3 November 2015.
3. ↑  «Singer backs Welsh 'Hallelujah'». *BBC*. 7 November 2008.. Ανακτήθηκε στις 3 November 2015.
4. ↑  Arjatsalo, J. Riise, A. & Kurzweil, K. «A Thousand Covers Deep: Leonard Cohen Covered by Other Artists». The Leonard Cohen files. Αρχειοθετήθηκε από το πρωτότυπο στις 7 Ιουνίου 2008. Ανακτήθηκε στις 6 Νοεμβρίου 2012. CS1 maint: Πολλαπλές ονομασίες: authors list (link)
5. ↑  Trust, Gary (21 Νοεμβρίου 2016). «Leonard Cohen's 'Hallelujah' Hits Hot 100 for First Time». *Billboard*. Ανακτήθηκε στις 22 Νοεμβρίου 2016.
6. ↑   *The Fourth, The Fifth, The Minor Fall*. BBC. 1 November 2008. .

Εξωτερικοί σύνδεσμοι
--------------------

* 1984 version lyrics, on The Leonard Cohen Files
* 1988 version lyrics, on The Leonard Cohen Files
* BBC: Just whose hallelujah is it anyway? – article on writing and meaning of song
* The Birth of kd lang's "Hallelujah" out of the 'Spirit of Music' Perfect Sound Forever online music magazine presents... 2011 article, by philosopher Babette Babich
* BBC: Hallelujah! The rise and rise of Leonard Cohen's once-forgotten classic – 2012 report, by writer Alan Light
* Guitar chords

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* BNF: cb161653609 (data)

 |

 |
Το **Datsun DC-3** ήταν ένα ελαφρύ σπορ αυτοκίνητο που κατασκεύαζε η ιαπωνική αυτοκινητοβιομηχανία Datsun και κυκλοφόρησε το 1952. Ήταν το πρώτο μεταπολεμικό σπορ αυτοκίνητο από την μητρική Nissan και πωλήθηκε με το σήμα της Datsun, ως ο ιδεολογικός διάδοχος της έκδοσης Roadster του Datsun 15, που είχε παραχθεί από τον Μάιο του 1936 έως τον Απρίλιο του 1937.

Τεχνικά χαρακτηριστικά
----------------------

Το DC-3 έφερε τον κινητήρα βενζίνης της Nissan με τον κωδικό **D10**, ένα τετρακύλινδρο μηχανικό σύνολο χωρητικότητας 860 cm³ και ισχύος 20 hp, που μετέδιδε την κίνηση στους πίσω τροχούς, μέσω ενός 3-τάχυτου κιβωτίου ταχυτήτων, με την 1-η σχέση ασυγχρόνιστη. Μια ενδιαφέρουσα λεπτομέρεια, ήταν τα πλαϊνά σήματα στο αμάξωμα, που έγραφαν «DATSUN 20», υποδηλώνοντας έτσι την ιπποδύναμη του κινητήρα. Η τελική ταχύτητα του οχήματος έφτανε τα 70 χιλιόμετρα την ώρα.

Παραγωγή
--------

Λόγω της τότε δύσκολης οικονομικής κατάστασης της Ιαπωνίας, ωστόσο, το DC-3 δεν γνώρισε καμία απήχηση στο αγοραστικό κοινό, με αποτέλεσμα να κατασκευαστούν μόλις 50 αντίτυπα σειράς DC-3 και από αυτά πωλήθηκαν μόνο τα 30, ενώ η παραγωγή διακόπηκε μέσα σε λίγους μήνες. Μάλιστα τα 20 οχήματα που απέμειναν, μετατράπηκαν σε έκδοση ελαφρύ φορτηγό, με την εκ των υστέρων τοποθέτηση ενός νέου και λίγο βαρύτερου σασί σε αυτά. Επίσης, μια ακόμα συγγενική εκδοχή του DC-3 ήταν το **Datsun 5147 pick-up**.

Αντικατάσταση του DC-3
----------------------

Τελικώς, ο διάδοχος του DC-3 έφτασε το 1959 και ήταν η σειρά Datsun Sports, γνωστή ως Datsun Fairlady στην Ιαπωνία, η οποία γνώρισε σαφώς μεγαλύτερη απήχηση και μάλιστα διατηρήθηκε στην παραγωγή έως το 1970.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Datsun DC-3** |

* «www.fairlady.org - Datsun DC-3 history and development». *Fairlady.org*. Ανακτήθηκε στις 15 Ιανουαρίου 2007.
* «1952 Datsun DC-3». *earlydatsun.com*. Ανακτήθηκε στις 8 Αυγούστου 2010.
Οι **Erinaceidae** είναι οικογένεια θηλαστικών της τάξης των ευλιπότυφλων. Έχουν περιγραφεί 12 γένη με 43 είδη, τα οποία απαντούν στην Ευρώπη, στην Αφρική και στην Ασία. Είναι ζώα μικρά, πελματοβάμονα, με κοντά πόδια και πέντε δάχτυλα σε κάθε πόδι. Έχουν γενικά μυτερό ρύγχος, περισσότερο ή λιγότερο επίμηκες και μικρούς οφθαλμούς. Οι ερινακεΐδες χωρίζονται σε δύο υποοικογένειες που περιλαμβάνουν τους γύμνουρους και τους σκαντζόχοιρος αντίστοιχα, με τους δεύτερους να φέρουν χαρακτηριστικά αγκάθια στο τρίχωμά τους. Ο αριθμός των δοντιών τους ποικίλει από 36 έως 44. Το μήκος του σώματός τους κυμαίνεται από 10 έως 30 εκατοστά, ενώ το βάρος τους από 15 γραμμάρια έως επάνω από ένα κιλό. Τα ενδιαιτήματα των σκαντζόχοιρων περιλαμβάνουν δάση, αγρωστολίβαδα, ερήμους και αστικά πάρκα ενώ οι γύμνουροι περιορίζονται σε υγρά δάση και λιβάδια.

Παραπομπές
----------

1. ↑  Hutterer, R. (2005). «Family Erinaceidae». Στο: Wilson, D.E.· Reeder, D.M. *Mammal Species of the World: A Taxonomic and Geographic Reference* (3η έκδοση). Johns Hopkins University Press. σελίδες 212–219. ISBN 978-0-8018-8221-0. OCLC 62265494.

Πηγές
-----

* Grzimek's Animal Life Encyclopedia, Second Edition
* Εγκυκλοπαίδεια Δομή

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85044628
* GND: 4026509-2
* BNF: cb161765500 (data)
* NKC: ph318945

 |

 |
Το **Further Confusion** ή **Furcon** είναι ετήσιο συνέδριο furry που πραγματοποιείται στο Σαν Χοσέ της Καλιφόρνιας κάθε Ιανουάριο· και είναι ένα από τα δύο μεγαλύτερα συνέδρια furry στον κόσμο. Υπάρχουν φιλανθρωπικές εκδηλώσεις, εκπαιδευτικά σεμινάρια, σόου τέχνης, πάνελ και άλλες δραστηριότητες, όπως χοροί, παρελάσεις ή διαγωνισμοί παραστάσεων. Ήταν η πρώτη εκδήλωση χορηγούμενη από την Anthropomorphic Arts and Education Inc. (Το Furcon είναι το καταχωρημένο σήμα υπηρεσιών της) και συνεχίζει να είναι η μεγαλύτερη.

Ξεκινώντας το 1999 με παρουσία 691 ατόμων, το Further Confusion έχει μεγαλώσει με γρήγορο ρυθμό. Το 2014, το ρεκόρ παρουσίας του ήταν 3,560 άτομα από όλο τον κόσμο. Το Further Confusion δώρισε πάνω από $100,000 σε διάφορους φιλανθρωπικούς δικαιούχους (συμπεριλαμβανομένου, καταφύγια ζώων, ομάδες διάσωσης ζώων, και της Αμερικανικής μη κερδοσκοπικής οργάνωσης *Comic Book Legal Defense Fund*) κατά την περίοδο του 1999-2008. Οι πωλήσεις των σόου τέχνης του, συστηματικά υπερέβη τα $50,000.

Παραπομπές
----------

1. ↑  Anthropomorphic Arts and Education, Inc. «Activities». Αρχειοθετήθηκε από το πρωτότυπο στις 14 Απριλίου 2008. Ανακτήθηκε στις 22 Απριλίου 2008.
2. ↑  Further Confusion. «Further Confusion 2009: Art Show». Αρχειοθετήθηκε από το πρωτότυπο στις 20 Σεπτεμβρίου 2008. Ανακτήθηκε στις 6 Νοεμβρίου 2008.

Εξωτερικοί σύνδεσμοι
--------------------

* Επίσημη ιστοσελίδα του Further Confusion

  

  


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Furry fandom |
| --- |
|  |
| Συνέδρια | 
* Anthrocon
* Arizona Fur Con
* ConFurence
* Eurofurence
* Furry Weekend Atlanta
* Further Confusion
* Midwest FurFest
* VancouFur
* Zampacon
 |
|  |
| Βιντεοπαιχνίδια | 
* Furcadia
* FurryMUCK
 |
|  |
| Άτομα | 
* Stalking Cat
* Σάμιουελ Κόνγουεϊ
* Φρεντ Πάττεν
* Κάιελ Γκολντ
 |
|  |
| Εκδότες | 
* Sanguine Productions
 |
|  |
| Διάφορα | 
* Fursuit
 |
|  |
| Σχετικές έννοιες | 
* Ανθρωπομορφισμός
* Ανθρωποζωολογία
* Cosplay
* Υβρίδιο ανθρώπου-ζώου
* Otherkin
* Δυσφορία είδους
* Θηριανθρωπία
 |

 |
Το **Always Wanting You** (Ελληνικά: Πάντα θα σε θέλω) είναι ένα τραγούδι της Country μουσικής, το οποίο γράφτηκε και ηχογραφήθηκε από τον Merle Haggard. Κυκλοφόρησε το Φεβρουάριο του 1975, ως το δεύτερο sinlge από το άλμπουμ *Keep Movin' On*. Το τραγούδι έγινε το εικοστό τραγούδι του Haggard, που μπήκε στη λίστα *U.S. country chart*, ως το κορυφαίο τραγούδι. Παρέμεινε στην κορυφή της λίστας για δύο εβδομάδες και στο σύνολο παρέμεινε δέκα εβδομάδες.

Επιπλέον το τραγούδι ακούγεται και στο βιντεοπαιχνίδι Grand Theft Auto: San Andreas στον ραδιοφωνικό σταθμό K-Rose.

Θέση στα Charts
---------------

| Chart (1975) | Θέση |
| --- | --- |
| U.S. *Billboard* Hot Country Singles | 1 |
| Canadian *RPM* Country Tracks | 3 |

Παραπομπές
----------

1. ↑

Εξωτερικοί σύνδεσμοι
--------------------

* Οι στίχοι του τραγουδιού Αρχειοθετήθηκε 2015-03-15 στο Wayback Machine. στο MetroLyrics.
Σχεδιασμός κατοικίας με χρήση του AutoCAD
Πρόσοψη σκάλας (AutoCAD)
Το **AutoCAD** είναι εμπορικό λογισμικό σχεδιασμού βοηθούμενο από υπολογιστή (Computer Aided Design). Αναπτύσσεται και διατίθενται στο εμπόριο από την Autodesk, ενώ κυκλοφόρησε για πρώτη φορά τον Δεκέμβριο του 1982. Η εφαρμογή κυκλοφόρησε αρχικά για μικροϋπολογιστές με εσωτερικούς ελεγκτές γραφικών. Πριν την εισαγωγή του AutoCAD, τα περισσότερα εμπορικά προγράμματα ΣΒΥ χρησιμοποιούνταν σε κεντρικούς υπολογιστές ή μικροϋπολογιστές, με κάθε χειριστή ΣΒΥ (user) να εργάζεται σε ένα ξεχωριστό τερματικό. Από το 2010, το AutoCAD κυκλοφόρησε σε μορφή κινητού και διαδικτυακής εφαρμογής, ενώ διατίθεται στο εμπόριο με τον τίτλο AutoCAD 360.

Το AutoCAD χρησιμοποιείται από αρχιτέκτονες, διαχειριστές έργων, μηχανικούς, σχεδιαστές γραφικών, πολεοδόμους και άλλους επαγγελματίες, καθώς και από φοιτητές των αντίστοιχων ειδικοτήτων. Υποστηριζόταν από 750 κέντρα εκπαίδευσης σε όλο τον κόσμο το 1994. Το πρόγραμμα είναι τύπου Trialware με ετήσια συνδρομή 2.123 ευρώ.

Εξωτερικοί σύνδεσμοι
--------------------

* Οδηγός χρήσης AutoCAD

Παραπομπές
----------

1. 1 2  «Autodesk, Inc». *FundingUniverse*. Lendio. 2012. Ανακτήθηκε στις 29 Μαρτίου 2012.
2. ↑  «Chapter 8 : Autodesk and AutoCAD» (PDF). *Cadhistory.net*. Αρχειοθετήθηκε από το πρωτότυπο (PDF) στις 23 Σεπτεμβρίου 2015. Ανακτήθηκε στις 30 Μαρτίου 2016.
3. ↑  «Chapter 2 : A Brief Overview of the History of CAD» (PDF). *Cadhistory.net*. Αρχειοθετήθηκε από το πρωτότυπο (PDF) στις 24 Μαρτίου 2016. Ανακτήθηκε στις 30 Μαρτίου 2016.
Μια άποψη για το σχίσμα.
Η **Amateur Football Alliance** είναι Κομητειακή Ποδοσφαιρική Ομοσπονδία της Αγγλίας. Είναι τουλάχιστον ασύνηθες για τις Κομητειακές Ενώσεις να μην έχουν ως έδρα μια συγκεκριμένη γεωγραφική περιοχή. Ιδρύθηκε το 1907, υπό την ονομασία **Amateur Football Defence Foundation**, το οποίο σύντομα μετατράπηκε σε **Amateur Football Association**, όταν η The FA απαίτησε από το σύνολο των Κομητειακών Ενώσεων να κάνουν δεκτούς μεταξύ των μελών τους επαγγελματικούς συλλόγους. Στόχος της ήταν, καθώς είχε ξεκινήσει η παρακμή του ερασιτεχνισμού στις ανώτερες κατηγορίες του αγγλικού ποδοσφαίρου, να προστατεύσει και, συνάμα, να διατηρήσει το αρχικό ερασιτεχνικό πνεύμα του αθλήματος. Είχε να υπερηφανεύεται για το υψηλό επίπεδο και την ανταγωνιστικότητα των πρωταθλημάτων της, καθώς για τις παραδόσεις της του ευ αγωνίζεσθαι και τον σεβασμό του αντιπάλου και των διαιτητών. Αρκετές ενώσεις διατηρούν έως σήμερα εσωτερικούς κανονισμούς για τα μέλη τους που υποχρεώνουν τους συλλόγους να παρέχουν σίτιση και πότιση για τους αντιπάλους τους και τους διαιτητές μετά την λήξη των αναμετρήσεων οι οποίες λαμβάνουν χώρα σε προπονητικό κέντρο ή δημοτικό στάδιο.

Τρεις νυν ομάδες-μέλη της AFA είναι πρώην νικητές του FA Cup: οι Ολντ Ιτόνιανς και Ολντ Καρτούζιανς, οι οποίες αγωνίζονται αυτό τον καιρό στην Αρθούριαν Λιγκ, καθώς και η Κλάπχαμ Ρόβερς. Στα πρώην μέλη της AFA περιλαμβάνονται οι Ίπσουιτς Τάουν, Μπαρνέτ, Κέιμπριτζ Σίτι, Κάζιουαλς και Κορίνθιανς. Ο Σερ Στάνλεϊ Ρόους, ο οποίος ήταν πρόεδρος της FIFA, είχε επίσης διατελέσει πρόεδρος της AFA. Σημαντικότερη διοργάνωση που διοργανώνεται από την AFA είναι το AFA Senior Cup, στο οποίο συμμετέχουν οι σύλλογοι-μέλη της AFA και του οποίου οι αναμετρήσεις διεξάγονται τα απογεύματα του Σαββάτου. Οι περισσότερες από αυτές τις ομάδες συμμετέχουν σε ένα από τα τρία συνολικά σαββατιάτικα πρωταθλήματα που διοργανώνονται υπό την αιγίδα της AFA, την Southern Amateur League, την Amateur Football Combination και την Arthurian League, με την SAL να έχει ιδρυθεί την ίδια χρονιά με την AFA (1907) με σχεδόν τα ίδια ιδρυτικά μέλη.

Η καρδιά της AFA είναι η περιοχή του Λονδίνου και οι Οικιακές Κομητείες, αν και, ωστόσο, διαθέτει μέλη προερχόμενα από το σύνολο της χώρας.

Εξωτερικοί σύνδεσμοι
--------------------

* Επίσημη Ιστοσελίδα της Amateur Football Alliance
* Ιστορία από την The AFA and London Society of Association Referees


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Amateur Football Alliance  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το **Frost Airship Glider** (*Αερόπλοιο Ανεμόπτερο του Φροστ*) ήταν αεροσκάφος το οποίο σχεδιάστηκε και κατασκευάστηκε στην Ουαλία στα μέσα της δεκαετίας του 1890 από τον Ουίλιαμ Φροστ. Σύμφωνα με τα χαρακτηριστικά του διπλώματος ευρεσιτεχνίας με αριθμό 1894-20431 που εκδόθηκε στο Λονδίνο, το αεροσκάφος ονομαζόταν απλώς «ιπτάμενη μηχανή».

Η εισαγωγή του διπλώματος αναφέρει:

> Η ιπτάμενη μηχανή κατασκευάζεται με δύο θαλάμους συρμάτων (πάνω και κάτω) καλυμμένους με ελαφρά αδιάβροχα υλικά. Κάθε θάλαμος σχηματίζει αιχμηρά και τα δύο άκρα με παράλληλες πλευρές. Ο ανώτερος μεγάλος θάλαμος να περιέχει αρκετό αέριο για την ανύψωση της μηχανής. Στο κέντρο του ανώτερου θαλάμου είναι τοποθετημένος ένας κύλινδρος όπου ένας οριζόντιος έλικας κινείται μέσω ενός άξονα καε ενός κιβωτίου από τον κάτω θάλαμο.
> 
> 

Σύμφωνα με την τοπικές αναφορές, ο Φροστ πέταξε με αυτή τη μηχανή για μοναδική φορά στις 24 Σεπτεμβρίου 1896 σε απόσταση περίπου 500 μέτρων, πριν καταπέσει και συντριβεί σε θάμνους. Μια καταιγίδα που ξέσπασε εκείνη τη νύχτα κατέστρεψε το σκάφος και το διέσπασε σε κομμάτια του.

Παραπομπές
----------

1. ↑  European Patent Office GB189420431
2. ↑  Roscoe HOWELLS: 'A Pembrokeshire Pioneer' Gwalch 2007, (ISBN 978-1-84524-084-4)
Η **Αutomeccanica** (*Αυτομηχανική* στα ιταλικά) ήταν ελληνική εταιρεία παραγωγής αυτοκινήτων. Ιδρύθηκε το 1979 και ήταν μία από τις εταιρείες που παρήγαγαν αυτοκίνητα του "επιβατηγού-βοηθητικού" τύπου, ο οποίος ήταν δημοφιλής στην Ελλάδα, για λόγους φορολογικής κατηγοριοποίησης. Οι ιδρυτές της ήταν πρώην στελέχη της *Αυτοκινητοβιομηχανίας Ελλάδος*, μια εταιρεία που ιδρύθηκε το 1975 και παρήγαγε, επίσης, οχήματα αυτού του τύπου - που ήταν βασισμένα στα μοντέλα της ιταλικής Fissore που με την σειρά τους, βασίζονταν στα μοντέλα της Fiat, καθώς και άλλων μοντέλων FIAT και παραλλαγών. Η Automeccanica ακολούθησε ένα διαφορετικό μονοπάτι και χρησιμοποίησε ως βάση σχεδιασμού, τα μοντέλα της *Zebra*, ενός επιβατηγού-βοηθητικού αυτοκινήτου, βασισμένο στο *Daihatsu Charade*, ενώ ανέλαβε επίσης και τη συναρμολόγηση του ίδιου του Charade. Το 1985, μετά την αλλαγή του νόμου για τα αυτοκίνητα τύπου *Zebra*, η Automeccanica σταμάτησε την παραγωγή αυτοκινήτων (μετά από την κατασκευή 2.000 μοντέλων) και άρχισε, με άδεια παραγωγής, την εισαγωγή του Σοβιετικού Lada Niva, ενώ ανέπτυξε την δικιά της cabrio έκδοση του αυτοκινήτου. Το 1988 απέκτησε το πρώην εργοστάσιο του "πατέρα" της, της *Αυτοκινητοβιομηχανίας Ελλάδος* και το εργοστάσιο στη Θήβα. Η Automeccanica σταμάτησε τις δραστηριότητες της το 1995.

Πηγές και παραπομπές
--------------------

1. ↑  Skartsis, Labros S. (2012), *Greek Vehicle & Machine Manufacturers 1800 to present: A Pictorial History*, Athens, Greece: Marathon, ISBN 978-960-93-4452-4,

* L.S. Skartsis, "Encyclopedia of Greek vehicles and aircraft", Achaikes Ekdoseis/Typorama, Patras, Greece (1995) ISBN 960-7620-00-3
* K. Bitsikokos, "Affordable cars made in Greece", *Auto Bild (Hellas)*, issue 22, Feb 29, 2008
* "35 Years 4 Trohoi" (collectible edition of the *4 Trohoi* auto magazine), Technical Press, Athens (2004) ISBN 960-88350-0-3

Εξωτερικοί σύνδεσμοι
--------------------

* Site with car brochures, including early model Automeccanica Daihatsu Zebra

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Αυτοκινητοβιομηχανία στην Ελλάδα |
| --- |
|  |
| Εταιρείες | 

|  |  |
| --- | --- |
| Ενεργές | 
ΒΙΟΜΑΝ · Διάνα · ΕΛΒΟ · NAMCO · Replicar Hellas · Tropical · Όμιλος Επιχειρήσεων Σαρακάκη · Sfakianakis · Τανγκαλάκης-ΤΕΜΑΞ |
|  |
| Μη ενεργές | 
Attica · AK Hellas · Alta · AutoDiana · Άτλας · Αγρικόλα · Αυτοκινητοβιομηχανία Ελλάδος · Αυτομηχανική · C.AR · Balkania · ΒΕΤ · ΒΙΑΜΑΞ · ΕΒΙΑΜ · DIM · ΔΗΝΑΠ · Εμπορική Αυτοκινήτων · Ηρακλής · Θεολόγου · MAVA-Renault · ΜΕΒΕΑ · Μέγκο · Motoemil · Μπουχάγιερ Πάτρας · Neorion · Nissan-TEOCAR · PANCAR · Παντελεμίδης-ΤΙΤΑΝ · Πετρόπουλος · Pitsos · Ρεκόρ · ΡΩΣ · Scavas · ΣΤΥΛ ΚΑΡ · Τζεν |

 |
|  |
| Σχετικά θέματα | 
Διεθνής Έκθεση Οχημάτων των Αθηνών |

 |
Το ***Avion III*** (ή αλλιώς ***Aquilon*** ή ***Éole III***) ήταν πρωτοποριακό ατμοκίνητο αεροσκάφος, κατασκευασμένο από τον Κλεμάν Αντέρ μεταξύ 1892 και 1897, με την οικονομική υποστήριξη του Γαλλικού Υπουργείου Πολέμου.

Διατηρώντας τη βασική διάταξη σε σχήμα νυχτερίδας που διέθετε και το *Éole*, το *Avion III* ήταν εξοπλισμένο με δύο κινητήρες οι οποίοι κινούσαν δύο έλικες. Ενώ το πρώτο αεροσκάφος δεν είχε μέσα ελέγχου της κατεύθυνσης, το συγκεκριμένο διέθετε μικρό πηδάλιο κατεύθυνσης.

Οι δοκιμές του αεροσκάφους ξεκίνησαν στη στρατιωτική βάση του Σατορύ κοντά στις Βερσαλλίες στις 12 Οκτωβρίου 1897, με το αεροσκάφος να τροχιοδρομεί σε κυκλική τροχιά. Η πρώτη πτήση επιχειρήθηκε στις 14 Οκτωβρίου και οι περισσότερες πηγές συμφωνούν πως κατέληξε σε συντριβή στο έδαφος αμέσως μόλις απογειώθηκε. Αργότερα, ο Αντέρ υποστήριξε πως πραγματοποιήθηκε πτήση 100 μέτρων την ημέρα αυτή, και ανέφερε πως δύο αυτόπτες μάρτυρες μπορούν να το επιβεβαιώσουν. Ό,τι και να συνέβη, ο γαλλικός στρατός δεν εντυπωσιάστηκε από την επίδειξη και ακύρωσε την περαιτέρω χρηματοδότηση.

Η ιπτάμενη μηχανή διατηρείται στο Μουσείο Τεχνών και Επιτηδευμάτων του Παρισιού, έχοντας υποστεί εργασίες αποκατάστασης τη δεκαετία του 1980.

Χαρακτηριστικά
--------------

Η ατμομηχανή του Eole III (από μπροστά), στο Μουσείο Τεχνών και Επαγγελμάτων.
### Γενικά χαρακτηριστικά

* **Πλήρωμα:** 1
* **Μήκος:** ()
* **Άνοιγμα πτερύγων:** 16 m
* **Ύψος:** ()
* **Εμβαδόν πτερύγων:** 56 m²
* **Μικτό βάρος:** 400 kg
* **Τροφοδοσία:** 2 × ατμομηχανές καύσης άνθρακα του Αντέρ, ισχύος 15 kW έκαστος

### Επιδόσεις

* **Φόρτος πτερύγων:** 7 kg/m²
* **Ισχύς/μάζα:** 0,08 kW/kg

Φωτοθήκη
--------

* Το Avion III στο Μουσείο Τεχνών και Επιτηδευμάτων.Το Avion III στο Μουσείο Τεχνών και Επιτηδευμάτων.
* Η ατμομηχανή του Eole III (από την πίσω πλευρά), με βαλβίδα πίεσης.Η ατμομηχανή του Eole III (από την πίσω πλευρά), με βαλβίδα πίεσης.
* Άποψη από κάτω.Άποψη από κάτω.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Avion III** |

1. ↑  Murphy, Justin D. (2005). *Military Aircraft, Origins to 1918: An Illustrated History of Their Impact*. Santa Barbara, California: ABC-CLIO. σελ. 23. ISBN 9781851094882.
2. ↑  Brady, Tim (2000). *The American Aviation Experience: A History*. Carbondale: SIU Press. σελ. 25. ISBN 9780809323715.
3. ↑  «Aéroplane, dit Avion n° 3». *Musée des arts et métiers* (στα Γαλλικά). Ανακτήθηκε στις 27 Αυγούστου 2018.
**Fureai kippu** (ιαπωνικά: ふれあい切符‎:Κουπόνια Φροντίδας Συγγενών) είναι ένα Ιαπωνικό κοινωνικό νόμισμα που δημιουργήθηκε το 1995 από το ίδρυμα Sawayaka Welfare έτσι ώστε τα μέλη του να μπορούν να παίρνουν βαθμούς βοηθώντας ηλικιωμένους στην δική τους κοινότητα.

Το βασικό νόμισμα είναι ο χρόνος κοινωνικής προσφοράς σε κάποιον ηλικιωμένο. Υπάρχει η δυνατότητα οι ίδιοι οι ηλικιωμένοι βοηθάνε ο ένας τον άλλο και κερδίζουν βαθμούς που μπορούν να εξαργυρώσουν αργότερα για να ζητήσουν οι ίδιοι βοήθεια. Υπάρχει όμως και η δυνατότητα κάποιος να κερδίσει βαθμούς βοηθώντας ηλικιωμένους στην περιοχή που μένει και να μεταφέρει τους βαθμούς στους γονείς τους που μένουν μακριά. Για παράδειγμα, μπορεί κάποιο μέλος του δικτύου να βοηθήσει μια ηλικιωμένη γυναίκα που δυσκολεύεται να μετακινηθεί να κάνει τα ψώνια της και να κερδίσει κάποιους βαθμούς, ανάλογα με τις ώρες που ξόδεψε. Μετά, μπορεί να μεταφέρει τους πόντους αυτούς στους γονείς του που μένουν σε άλλη πόλη, έτσι ώστε αυτοί να μπορούν να ζητήσουν βοήθεια από κάποιο μέλος που μένει κοντά τους για να κάνουν τα δικά τους ψώνια.

Μετά από δημοσκόπηση, έγινε σαφές ότι οι ηλικιωμένοι τείνουν να προτιμούν υπηρεσίες που πληρώνονται σε Fureai Kippu παρά αυτές που πληρώνονται σε yen. Αυτό μπορεί να οφείλεται στο ότι στην πρώτη περίπτωση οι σχέσεις τείνουν να γίνονται προσωπικές και ζεστές, ενώ στην δεύτερη ψυχρές και επαγγελματικές.
Το λογότυπο του προγράμματος
Το **Erasmus+** είναι το πρόγραμμα της Ευρωπαϊκής Επιτροπής για την εκπαίδευση, τη νεολαία και τον αθλητισμό για τη χρονική περίοδο 2014-2020, που διαδέχθηκε το προηγούμενο «Πρόγραμμα Δια Βίου Μάθησης» (2007-2014). Ως ολοκληρωμένο πρόγραμμα, το Erasmus+ προσφέρει περισσότερες ευκαιρίες για την κινητικότητα των σπουδαστών/μαθητευόμενων και των εκπαιδευτών, όσο και για τη συνεργασία των τομέων εκπαιδεύσεως, πρακτικής εξασκήσεως και νεολαίας. Είναι επίσης ευκολότερη η πρόσβαση σε αυτό σε σχέση με τα προηγούμενα προγράμματα, με απλοποιημένους κανονισμούς χρηματοδοτήσεως και δομή που στοχεύει στην ομαλή διοίκηση του προγράμματος.

Βασικά δεδομένα
---------------

Το πρόγραμμα είναι ανοικτό σε φοιτητές/σπουδαστές, μαθητευόμενους, διδάσκοντες, νέους ανθρώπους, εθελοντές, εργαζόμενους με τη νεολαία και στον ερασιτεχνικό αθλητισμό. Περί τα δύο τρίτα του προϋπολογισμού του διατίθενται σε μαθησιακές ευκαιρίες στο εξωτερικό για φυσικά πρόσωπα, τόσο στο εσωτερικό της Ευρωπαϊκής Ενώσεως, όσο και εκτός αυτής. Το υπόλοιπο στηρίζει συνεργασίες μεταξύ εκπαιδευτικών ιδρυμάτων, οργανισμών νεολαίας, επιχειρήσεων, τοπικών και περιφερειακών αρχών και μη κυβερνητικών οργανώσεων, καθώς και μεταρρυθμίσεις για τον εκσυγχρονισμό της εκπαιδεύσεως, της εξασκήσεως και των συστημάτων νεολαίας.

Το Erasmus+ για τους εκπαιδευτικούς
-----------------------------------

Η «Δράση-κλειδί 1» (KA1) του Erasmus+ παρέχει μια εξαιρετική ευκαιρία για δασκάλους/καθηγητές, διευθυντές σχολείων, εκπαιδευτές και άλλους επαγγελματίες της εκπαιδεύσεως να συμμετάσχουν σε διεθνή επιμορφωτικά μαθήματα σε διάφορες ευρωπαϊκές χώρες.

Σχολεία, πανεπιστήμια, σχολές επαγγελματικής εκπαιδεύσεως και εξασκήσεως, όπως και ιδρύματα εκπαιδεύσεως ενηλίκων, είναι όλα επιλέξιμα για πλήρη χρηματοδότηση προκειμένου να παρακολουθήσουν επιμορφωτικά μαθήματα στα πλαίσια της KA1. Η χρηματοδότηση καλύπτει όλες τις δαπάνες ταξιδιού, διαβιώσεως και κόστους των μαθημάτων.

Δείτε επίσης
------------

* Πρόγραμμα Erasmus

Παραπομπές
----------

1. ↑  European Commission: Erasmus+
2. ↑  Erasmus+ Press Release
3. ↑  «Erasmus Plus Funding for Teacher Training Courses | Erasmus+ KA1». *TEACHER TRAINING*. Ανακτήθηκε στις 5 Νοεμβρίου 2017.

Εξωτερικοί σύνδεσμοι
--------------------

* Erasmus+ Επίσημος ιστότοπος
* Μπροσούρα «Τι υπάρχει για μένα;»
Το **3ο Σώμα Στρατού** (τουρκικά: *3. Kolordu*, αγγλικά: *NATO Rapid Deployable Corps-Turkey*) αναφερόμενο επίσης και ως 3'üncü Kolordu (NRDC-T), αποτελεί σχηματισμό του τουρκικού στρατού. Η διοίκηση του 3ου Σώματος Στρατού (3'üncü Kolordu Komutanlığı) εδρεύει στο Αγιάζαγα του Σισλί, στην Κωνσταντινούπολη και υπάγεται στην 1η Στρατιά.

Ιστορία
-------

Ιδρύθηκε στις Σαράντα Εκκλησιές στις 14 Μαρτίου του 1911 στην Οθωμανική Αυτοκρατορία. Πήρε μέρος στον Α΄ Βαλκανικό Πόλεμο, στο Β΄ Βαλκανικό Πόλεμο, στην εκστρατεία της Καλλίπολης, στις επιχειρήσεις στον Καύκασο 1916–1917 και στις επιχειρήσεις στην Παλαιστίνη το 1918. Στη συνέχεια έλαβε μέρος στις μάχες της Κιουτάχειας και του Σαγγαρίου το 1921, όπως και στη Μεγάλη Επίθεση του 1922. Το 1941, το σώμα, ως μέρος της 1ης Στρατιάς, στην περιοχή Τσατάλτζα με έδρα την Τυρολόη, αποτελούνταν από την 1η Μεραρχία Πεζικού, την 61η Μεραρχία Πεζικού, την 46η Μεραρχία Πεζικού και την 62η Μεραρχία Πεζικού.

Το σώμα έλαβε διαταγή από το Γενικό Επιτελείο το 2001, να μετατραπεί σε Σώμα Δύναμης Ταχείας Αντίδρασης του ΝΑΤΟ, η οποία παοτελεί μία υψηλής ετοιμότητας, κοινή, πολυεθνική δύναμη που είναι τεχνολογικά προηγμένη, ευέλικτη, αναπτυσόμενη, διαλειτουργική και βιώσιμη. Η διαδικασία ολοκληρώθηκε το 2003, οπότε και αποτέλεσε μία από τα επτά ειδικές μονάδες του ΝΑΤΟ. Ονομάστηκε NATO Rapid Deployable Corps-Turkey (NRDC-T). Ως Σώμα Ταχείας Ανάπτυξης του ΝΑΤΟ, δίνει αναφορά στον Ανώτατο Συμμαχικό Διοικητή Ευρώπης (SACEUR).

Ο διοικητής του 3ου Σώματος Στρατού, Αντιστράτηγος Ετέμ Ερνταγί, διορίστηκε ως διοικητής του αρχηγείου της Διεθνούς Δύναμης Αρωγής για Ασφάλεια (ISAF) στο Αφγανιστάν μεταξύ Φεβρουαρίου και Αυγούστου του 2005. Το σώμα ανατέθηκε στην ISAF στο Αφγανιστάν μεταξύ Αυγούστου 2008 και Φεβρουαρίου του 2009.

Διάρθρωση
---------

Η επιχειρησιακή διάρθρωση του 3ου Σώματος Στρατού είναι η εξής:

* 3ο Σώμα Στρατού, με έδρα το Αγιάζαγα, Σισλί, Κωνσταντινούπολη
	+ 52η Τεθωρακισμένη Μεραρχία, Χαντίμκιοϊ, Κωνσταντινούπολη
	+ 23η Μηχανοποιημένη Μεραρχία Πεζικού, Χαζντάλ, Κωνσταντινούπολη

Παραπομπές
----------

1. ↑  Η θανάσιμη τουρκική απειλή στον Έβρο το σχέδιο "Βαριά" και η πρώτη ελληνική αντίδραση onalert.gr
2. ↑  3’üncü Kolordu Komutanlığınca İcra Edilen Hava Gücü Haftası Etkinlikleri Αρχειοθετήθηκε 2015-09-21 στο Wayback Machine. kkk.tsk.tr
3. ↑  Mete Tunçay, "İkinci Dünya Savaşı'nın Başlarında (1939-1941) Türk Ordusu", *Tarih ve Toplum*, S. 35, Kasım 1986, p. 41
4. ↑  NATO Rapid Deployable Corps Turkey conducts certification in exercise Trident Jaguar shape.nato.int
5. ↑  «YAŞ kararları açıklandı» (στα Turkish). *Radikal*. 2009-08-04.. Ανακτήθηκε στις 2013-03-19.

Εξωτερικοί σύνδεσμοι
--------------------

* Επίσημος ιστότοπος


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα 3rd Corps (Turkey)  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
**Amber Alert** (ακρωνύμιο: «*America’s Missing: Broadcast Emergency Response*») είναι είναι παγκόσμιο δίκτυο συναγερμού το οποίο ενεργοποιείται σε περίπτωση αναφοράς για εξαφάνιση ανηλίκων, ιδιαίτερα όταν υπάρχουν υπόνοιες ή ενδείξεις ότι το παιδί απήχθη. Το μήνυμα απευθύνεται στο ευρύ κοινό μέσω των Μ.Μ.Ε. και κοινωνικών δικτύων, σε συνεργασία με κατά τόπους αστυνομικές αρχές ή ιδιωτικές δομές προστασίας ανηλίκων. Το δίκτυο δημιουργήθηκε στις ΗΠΑ το 1996 και έλκει την ονομασία του από την περίπτωση της αρπαγής της 9χρονης Amber Rene Haggerman[1](25 Νοεμβρίου 1986 – 15 Ιανουαρίου 1996) που αρπάχτηκε από έναν άγνωστο στο Arlington του Τέξας και δολοφονήθηκε αφού πρώτα υπέστη κακοποιήσεις, βασανισμό και βιασμό. Ο βιαστής και δολοφόνος του παιδιού, το πτώμα του οποίου βρέθηκε δύο ημέρες μετά σε μία ερημική περιοχή περίπου 8 χιλ. από τον τόπο της απαγωγής, δεν εντοπίστηκε έως σήμερα.

Παραπομπές
----------

1. ↑  «The Abduction and Brutal Slaying of Amber Hagerman» Ανακτήθηκε στις 23/6/2020
Το ***Eppur Si Muove*** είναι το τρίτο ολοκληρωμένο άλμπουμ του γερμανικού μουσικού συγκροτήματος συμφωνικής μέταλ Haggard. Κυκλοφόρησε στις 26 Απριλίου το 2004 από την Drakkar Entertainment. Το θέμα του άλμπουμ βασίζεται στη ζωή του Ιταλού αστρονόμου Γαλιλαίο Γαλιλέι (1564 –1642), ο οποίος σύμφωνα με τον μύθο, ψέλλισε τη φράση «eppur si muove», η οποία σημαίνει «και όμως κινείται», αφού αναγκάστηκε να ανακαλέσει, μπροστά στην Ιερά εξέταση, την πεποίθησή του ότι η γη γυρίζει γύρω από τον ήλιο.

Το παρακάτω είναι ένα μουσικό θέμα το οποίο επαναλαμβάνεται σε πολλά κομμάτια στο άλμπουμ (όπως για παράδειγμα το *All'inizio è la morte*, το *Per aspera ad astra* και το ομότιτλο τραγούδι *Eppur Si Muove*).

\relative c' {\clef treble
\key c \major
r8 a'8 a4 e'8 e4 d8 c8 \times 3/2 {a4} |
a8 a8 g4 d'8 d8 c8 b8 g8 \times 3/2 {r4} |
g'8 g8 a4 e8 e4 d8 c4 d8 e4 c8 d4 d8 d8 c8 b8 b8 \times 5/4 {r2} |
\times 3/2 {c4} c4 g8 c4 d8 e4 c8 d4 d8 d8 c8 b8 \times 3/2 {b8} | b16 a8 g8 b8 g8 a2
}Audio playback is not supported in your browser. You can download the audio file.

Λίστα κομματιών
---------------

| Νο. | Τίτλος | Διάρκεια |
| --- | --- | --- |
| 1. | "All'inizio è la morte" | 6:50 |
| 2. | "Menuetto in Fa-minore" | 1:16 |
| 3. | "Per aspera ad astra" | 6:40 |
| 4. | "Of a Might Divine" | 8:20 |
| 5. | "Gavotta in Si-minore" | 0:58 |
| 6. | "Herr Mannelig" | 4:50 |
| 7. | "The Observer" | 4:40 |
| 8. | "Eppur si muove" | 8:19 |
| 9. | "Larghetto / epilogo adagio" | 2:13 |
| 10. | "Herr Mannelig (short version)" | 6:10 |

Η σύντομη εκδοχή του Herr Mannelig διαρκεί 3 λεπτά και 20 δευτερόλεπτα. Μετά από δύο λεπτά σιωπής ξεκινά ένα «κρυφό» απόσπασμα.

#### Περιορισμένη έκδοση

Η περιορισμένη έκδοση περιέχει δύο επιπλέον κομμάτια.

1. "De la morte noir" (The Black Death) – 7:59
2. "Robin's Song" – 4:36

Περιλαμβάνει επίσης ένα dvd, το οποίο περιέχει πέντε βίντεο από το φεστιβάλ Wacken Open Air του 1998 και ένα βίντεο κλιπ μπόνους.

1. "Requiem"
2. "In a Pale Moon's Shadow"
3. "Cantus firmus" (Chant of Strength)
4. "De la morte noir"
5. "Lost (Robin)"
6. "In a Pale Moon's Shadow" (bonus video clip)

Παραπομπές
----------

1. Metal Storm review
2. Tartarean Desire review Αρχειοθετήθηκε 2016-03-04 στο Wayback Machine.

Εξωτερικοί σύνδεσμοι
--------------------

* Eppur si muove στην Encyclopaedia Metallum
**Άνα Μαρία** (*Ana María*, 17 Μαΐου 1929 - 6 Απριλίου 1983) ήταν το πολεμικό ψευδώνυμο της **Μέλιδα Ανάγια Μόντες** (*Mélida Anaya Montes*), δεύτερης στη διοίκηση του Μετώπου Εθνικής Απελευθέρωσης Φαραμπούντο Μαρτί (FMLN), στο Ελ Σαλβαδόρ. 

Διανοούμενη, θεωρείτο ίνδαλμα μεταξύ των επαναστατριών γυναικών της περιοχής. Τελικά σκοτώθηκε από τους ίδιους τους συντρόφους της στις 6 Απριλίου 1983 στη Μανάγουα της Νικαράγουας, μετά από πολλές θυσίες κατά τη διάρκεια της ζωής της ως αντάρτισσα. 

Αργότερα, το FMLN κατηγόρησε τον Καγιετάνο Κάρπιο (μερικές φορές αποκαλούμενο "Χο Τσι Μιν της Λατινικής Αμερικής") ως το πρόσωπο που ήταν υπεύθυνο για το έγκλημα, και αυτός αυτοκτόνησε.

Νεανικά χρόνια
--------------

Γεννήθηκε στη μικρή πόλη Σαντιάγο Τεξακουάνγος, στην κεντρική ζώνη του Ελ Σαλβαδόρ. Έλαβε το Διδακτορικό Εκπαίδευσης από το Πανεπιστήμιο του Ελ Σαλβαδόρ, όπου έγινε καθηγήτρια εκπαίδευσης και παρέδωσε μαθήματα κατά τη διάρκεια της δεκαετίας του '60. Ηταν βοηθός διευθυντή στο Πανεπιστήμιο "Αλμπέρτο Μασφερρέρ". 

Στα τέλη της δεκαετίας του '60, έγινε μια από τις βασικές ηγέτες του *Συνδέσμου Gremial "ANDES 21 de Junio"* (Εθνικός Σύνδεσμος Σαλβαδοριανός Δασκάλων 21 Ιουνίου). Ηγήθηκε των απεργιών των καθηγητών του 1968 και 1971, που δημιούργησαν μεγάλα προβλήματα στην κυβέρνηση του συνταγματάρχη Φιδέλ Σάντσες Ερνάντες. 

Το 1970, ο πρώην Γενικός Γραμματέας του Κομμουνιστικού Κόμματος του Ελ Σαλβαδόρ, Σαλβαδόρ Καγιετάνο Κάρπιο ίδρυσε τον πρώτο αντάρτικο κλάδο του Ελ Σαλβαδόρ: Λαϊκές Δυνάμεις Απελευθέρωσης Φαραμπούντο Μαρτί (FPL).

Εξωτερικοί σύνδεσμοι
--------------------

* FMLN Αρχειοθετήθηκε 2011-09-26 στο Wayback Machine. (στα Ισπανικά)
L' *Esquadrilha da Fumaça* στην Μπραζίλια κατά τη διάρκεια των εορτασμών της ημέρας της Ανεξαρτησίας
Σήμα Μοίρας
Η **Esquadrão de Demonstração Aérea** (*Μοίρα Επίδειξης Αέρα*), γνωστή ως **Esquadrilha da Fumaça** *(Μοίρα του Καπνού*) είναι η ακροβατική ομάδα της Αεροπορίας της Βραζιλίας και το ακροβατικό αεροσκάφος είναι το Embraer T-27 Tucano.

Ιστορία
-------

Η πρώτη επίδειξη της Esquadrilha da Fumaça πραγματοποιήθηκε στις 14 Μαΐου 1952 με 4 αεροσκάφη T-6 Harvard, τα οποία παρέμειναν αεροσκάφη της ομάδας έως και την απόσυρση τους στις 31 Ιανουαρίου 1976.

Κατά την περίοδο μεταξύ 1969 και1973 χρησιμοποιήθηκαν ακόμη 7 αεροσκάφη Fouga T-24 Magister.

Η ακροβατική ομάδα είχε προσωρινά διαλυθεί μετά την απόσυρση του T-6 Harvard για  να ανασυσταθεί στις 21 Οκτωβρίου 1982 με το σημερινό της όνομα. Είχε σε αποστολή τα Embraer T-27 Tucano, και η πρώτη επίδειξη πραγματοποιήθηκε στις 8 Δεκεμβρίου του1983, με αεροσκάφη χρώματος λευκού και κόκκινου.

Στη συνέχεια, τα χρώματα της ακροβατικής ομάδας έγιναν εκείνα της Βραζιλιάνικης σημαίας.

Βραβεία
-------

Το 1985, η Esquadrilha έλαβε το βραβείο "Ασφάλεια Πτήσεων" από την USAF για τον υψηλό βαθμό ασφάλειας που επέδειξε στις ακροβατικές δραστηριότητες.

Πρωτιές
-------

Το 1996 καταγράφηκε στο βιβλίο των ρεκόρ Γκίνες για την εκτέλεση ανάστροφης πτήσης στα 3.000 μέτρα, διάρκειας 30 δευτερολέπτων με ένα σχηματισμό αποτελούμενο από 10 αεροσκάφη.

Παραπομπές
----------

Εξωτερικοί σύνδεσμοι
--------------------

* Πολυμέσα σχετικά με το θέμα  Esquadrilha da Fumaça στο Wikimedia Commons

  


|  |  |
| --- | --- |
| 

|  |
| --- |
| * Πύλη:Αεροπορία
 |

 |
Το **Insomniac** είναι το τέταρτο στούντιο άλμπουμ από το πανκ ροκ συγκρότημα Green Day. Κυκλοφόρησε στις 10 Οκτωβρίου 1995 μέσω της Reprise Records. Αν και έφτασε στο νούμερο δύο στις Ηνωμένες Πολιτείες και ανακηρύχθηκε διπλά πλατινένιος από την RIAA, το Insomniac δεν είχε την αντοχή των πωλήσεων του προκατόχου του, Dookie, κυρίως λόγω των ελαφρώς πιο σκοτεινών στίχων και του βαρύτερου ήχου. Το Insomniac είναι το τρίτο καλύτερο άλμπουμ της μπάντας, με βάση τις πωλήσεις, πίσω από το Dookie και το American Idiot με πωλήσεις πάνω από 10 εκατομμυρίων αντίτυπων σε όλο τον κόσμο και 2.100.000 αντίτυπων μόνο στις ΗΠΑ. Το άλμπουμ επανεκδόθηκε σε βινύλιο στις 12 Μαΐου του 2009. Αρχικά το άλμπουμ θα ονομαζόταν *Tight Wad Hill* (όπως και το 13ο κομμάτι του άλμπουμ), αλλά μετά από μια επίσκεψη του Μπίλι Τζο Άρμστρονγκ στο σπίτι του σχεδιαστή του εξωφύλλου, Winston Smith άλλαξαν το όνομα σε *Insomniac*. Λέγεται πως ο Μπιλι Τζο ρώτησε τον Winston πως κάνει τόσο περίπλοκα εξώφυλλα τόσο γρήγορα και o Winston απάντησε "It's easy for me. I am an insomniac" (Είναι εύκολο για μένα, μένω άυπνος). Εκείνη την εποχή, επίσης, ο Μπίλι Τζο έμενε και ο ίδιος άυπνος καθώς τον κρατούσαν ξύπνιο τα κλάματα του γιου του, Τζόσεφ.

Τέλος το τραγούδι "Panic Song" βασίζεται στις κρίσεις πανικού του μπασίστα Μάικ Ντερντ, αφού ο Μάικ γεννήθηκε με διευρυμένη μιτροειδή βαλβίδα στην καρδιά.

Τραγούδια
---------

| Αρ. | Tίτλος | Διάρκεια |
| --- | --- | --- |
| 1. | "Armatage Shanks"   | 2:17 |
| 2. | "Brat"   | 1:43 |
| 3. | "Stuck with Me"   | 2:16 |
| 4. | "Geek Stink Breath"   | 2:15 |
| 5. | "No Pride"   | 2:19 |
| 6. | "Bab's Uvula Who?"   | 2:08 |
| 7. | "86"   | 2:47 |
| 8. | "Panic Song"   | 3:35 |
| 9. | "Stuart and the Ave."   | 2:03 |
| 10. | "Brain Stew"   | 3:13 |
| 11. | "Jaded"   | 1:30 |
| 12. | "Westbound Sign"   | 2:12 |
| 13. | "Tight Wad Hill"   | 2:01 |
| 14. | "Walking Contradiction"   | 2:31 |
| **Συν. διάρκεια:** | **32:49** |

**Ιαπωνική έκδοση**:

15. "I Wanna Be on T.V." 1:17

* Αρχικά ερμηνευμένο από τους Fang

**Αυστραλιανή έκδοση** :

συνοδευμένο με το Live Tracks

Συντελεστές
-----------

* Billie Joe Armstrong – φωνή, κιθαρα, παραγωγός
* Mike Dirnt – μπασο, φωνητικά, παραγωγός
* Tré Cool – ντραμς, παραγωγός
* Rob Cavallo –παραγωγός
* Kevin Army – μηχανικός
* Jerry Finn – μίξινγκ
* Richard Huredia, Bernd Burgdorf – επιπλέον μηχανικοί
* Winston Smith – σχεδιασμός εξώφυλλου και οπισθόφυλλου
* Dirk Walter - καλλιτεχνική διεύθυνση
* David Harlan - σχεδιασμός γραμματοσειράς

God Told Me to Skin You Alive
-----------------------------

Ολόκληρο το έργο του Winston Smith
Το **de Nieuwe Meen** (*συντομογραφή*: **dNM**) είναι ένας οικιστικός συνεταιρισμός, μη κερδοσκοπικού χαρακτήρα, στο Άμστερνταμ. Σκοπός του είναι η κοινή στέγαση συνδυάζοντας το χαμηλό κόστος ενοικίου, την κοινή διαβίωση, την οικολογική συνείδηση, την διαφορετικότητα των κατοίκων και τον δημοκρατικό τρόπο λήψεων αποφάσεων. Το έργο ξεκίνησε το 2018 από μία ομάδα ακτιβιστών, αρχιτεκτόνων, μελετητών και δημοσιογράφων, οι οποίοι αποφάσισαν να συμμετέχουν σε ένα δημόσιο διαγωνισμό του Δήμου Άμστερνταμ.  Σκοπός του διαγωνισμού ήταν η εύρεση καινοτόμων ιδεών στην παροχή στέγασης, αξιοποιώντας παράλληλα συνεργατικές μορφές στην παροχή στέγασης.

Χαρακτηριστικά
--------------

Το **de Nieuwe Meent** αποτελείται από έναν συνδυασμό 15 ανεξάρτητων κοινωνικών κατοικιών, 45 τ.μ. η κάθε μία και 25 οικιστικές μονάδες από διαμερίσματα, στην περιοχή του Βατεργκράαφσμερ, στο Ανατολικό Άμστερνταμ. Στο κτίριο υπάρχουν κοινόχρηστες εγκαταστάσεις όπως αυλή, βεράντες, τουαλέτες, κουζίνα, βιβλιοθήκη, εργαστήριο.

Είναι κατασκευασμένο με οικολογική συνείδηση, αφού χρησιμοποιούνται υλικά φιλικά προς το περιβάλλον, ενώ η ενέργεια προέρχεται από ανανεώσιμες πηγές, όπως ηλιακή ενέργεια και γεωθερμική θέρμανση. Ενώ όλοι οι χώροι είναι έτσι διαμορφωμένοι ώστε να είναι προσβάσιμοι από ΑΜΕΑ. Μέλη του συνεταιρισμού είναι οι ενοικιαστές οι οποίοι λαμβάνουν όλες τις αποφάσεις, βάσει και των τοπικών συναντήσεων που γίνονται από τα μέλη και με συμμετέχοντες εντός και εκτός του κτιρίου, πχ με γείτονες. Το Διοικητικό Συμβούλιο διορίζεται βάσει της ολλανδικής νομοθεσίας, ωστόσο οι αυτοοργανωμένες επιτροπές και ομάδες εργασίας έχουν δυνατότητα να λάβουν δικές τους αποφάσεις.

Οι ένοικοι κατέχουν συμβόλαιο για τη μίσθωση των κατοικιών με τον συνεταιρισμό και καταβάλλουν χαμηλό ενοίκιο σε σχέση με την αγορά, το οποίο χρησιμοποιείται για τη διαχείριση και τη συντήρηση των κατοικιών. Το μεγαλύτερο μέρος για την κατασκευή του έργου (70%) έχει χρηματοδοτηθεί από συνεταιριστική τράπεζα, ενώ ένα 18% είναι από δάνεια και επιδοτήσεις του Δήμου του Άμστερνταμ, της επαρχία Βόρειας Ολλανδίας και της κυβέρνησης, ενώ συνεισφέρουν με 3% και τα μέλη του συνεταιρισμού. Το υπόλοιπο 9% του συνολικού προϋπολογισμού αφορά χρηματοδοτήσεις-δωρεές, ενώ τα πλεονάσματα χρησιμοποιούνται από τον συνεταιρισμό για τη βελτίωση των κατοικιών και για επενδύσεις σε νέα έργα, πάντα βάσει των αρχών της συλλογικής ιδιοκτησίας και της αλληλεγγύης.

Πηγές
-----

1. ↑  «de Nieuwe Meent – Een wooncoöperatie volledig georganiseerd rondom de principes van commoning» (στα Ολλανδικά). Ανακτήθηκε στις 11 Μαΐου 2021.
Ο **Σουφιέν Νουχί**, περισσότερο γνωστός ως **Souf**, είναι Γάλλος τραγουδιστής αλγερινής και μαροκινής καταγωγής. Απέκτησε φήμη από τις online κυκλοφορίες των τραγουδιών του, κυρίως από τις διασκευές που έκανε σε γνωστά τραγούδια. Παίζει επίσης κιθάρα, πιάνο και βιολί. Η πρώτη του επιτυχία ήταν το 2014 όταν συμμετείχε στο single του Ridsa "My Baby". Προσλήφθηκε από τον Maître Gims υπογράφοντας συμβόλαιο με την Monstre Marin Corporation, με την οποία κυκλοφόρησε τον πρώτο του δίσκο με τον τίτλο *Alchimie* το 2016. Το τραγούδι "Mi amor" κυκλοφόρησε ως single πριν την επίσημη κυκλοφορία του δίσκου. Το επόμενο single του είναι το "Mea Culpa". Και τα δυο single του βρίσκονται στην λίστα του SNEP.

Δισκογραφία
-----------

### Δίσκοι

| Έτος | Δίσκος | Θέση στα charts |
| --- | --- | --- |
| Γαλλία | Βέλγιο |
| 2016 | *Alchimie* | 16 | 47 |

### Singles

| Έτος | Τίτλος | Θέση στα charts | Δίσκος |
| --- | --- | --- | --- |
| Γαλλία | Βέλγιο |
| 2016 | "Mi Amor" | 23 | 43 | *Alchimie* |
| "Mea culpa" | 96 | – |

Συμμετοχές

| Έτος | Τραγούδι | Θέση στα charts | Δίσκος |
| --- | --- | --- | --- |
| Γαλλία |
| 2014 | "Baby"
(Ridsa feat. Souf) | 105 | Ridsa album*L.O.V.E* |
| 2015 | "Beauté Marocaine"
(DJ Kayz feat. Souf) | – |  |
| 2017 | "Fuego"
(DJ Kayz feat. Souf) | 44 |  |
Dead by Sunrise το 2009
Οι **Dead by Sunrise** ήταν ενα Rock συγκρότημα, το οποίο διμηουργήθηκε απο τον frontman των Linkin Park, Chester Bennington.

Οι Dead by Sunrise ξεκίνησαν να υπάρχουν απ το 2005, όταν ο Chester Bennington έγραψε τραγούδια για το άλμπουμ των Linkin Park, *Minutes to midnight*.

Ο Bennington είπε: «Έγραψα κάποια κομμάτια που ακούγονταν πολύ καλά, αλλά ήξερα ότι δεν ήταν στο στυλ των Linkin Park. Ήταν πιο σκοτεινά. Αποφάσισα να τα δουλέψω μόνος μου ».

Στις 13 Οκτωβρίου του 2009 κυκλοφόρησαν το "*Out of Ashes*" με 13 τραγούδια. Ανάμεσα τους το "**Crawl Back In**", "**Too Late**", "**let down**" και "**morning after**" το οποίο έγινε soundtrack της ταινίας "**Underworld Evolution**".

Στις 20 Ιουλίου 2017, ο Bennington αυτοκτόνησε. Τα μέλη του συγκροτήματος **Ryan Shuck** και **Amir Derakh** μαζί με τον **Mace Beyers**, μέλος των **Gray Daze**, ενώθηκαν για να τιμήσουν τον Bennington σε μια ακουστική συναυλία στις 2 Σεπτεμβρίου στο Λας Βέγκας.

Αργότερα συμμετείχαν στη συναυλία των Linkin Park για τον Chester Bennington στις 27 Οκτωβρίου 2017.

Μέλη
----

* Chester Bennington – lead vocals (2005–2012; died 2017)
* Amir Derakh – lead guitar (2005–2012)
* Ryan Shuck – rhythm guitar, backing vocals (2005–2012)
* Elias Andra – drums, percussion (2009–2011)
* Brandon Belsky – bass (2009–2012)
* Anthony "Fu" Valcic – keyboards, synthesizers (2009–2012)
* Frank Zummo – drums, percussion (2012)
Συντεταγμένες: 37°32′38″N 23°01′49″E﻿ / ﻿37.54389°N 23.03028°E﻿ / 37.54389; 23.03028

Ο  **Άγιος Νικόλαος** είναι οικισμός της τοπικής κοινότητας Αδαμίου, της δημοτικής ενότητας (τέως δήμου) Ασκληπιείου, του δήμου Επιδαύρου, της περιφερειακής ενότητας (τέως νομού) Αργολίδας, στην περιφέρεια Πελοποννήσου, σύμφωνα με το πρόγραμμα *Καλλικράτης*.  Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Ναυπλίας του νομού Αργολίδος, στο γεωγραφικό διαμέρισμα Πελοποννήσου.  Στην απογραφή του 2011 ο οικισμός καταγράφηκε χωρίς κατοίκους.

Γεωγραφία
---------

Ο Άγιος Νικόλαος είναι ημιορεινός οικισμός στο ανατολικοκεντρικό τμήμα του νομού Αργολίδας. Βρίσκεται στους βόρειους πρόποδες του υψώματος «Λυκάλωνα» (432 μ.) και στην ανατολική όχθη του ρέματος «Γιαννακάκης», πάνω στον επαρχιακό δρόμο Κάντιας-Αδαμίου και σε μέσο σταθμικό υψόμετρο 160.

Πληθυσμός
---------

Μόνιμος | Έτος | Πληθυσμός |
| --- | --- |
| 1991 | 12 |
| 2001 | 8 |
| 2011 | 0 |

Πραγματικός (de facto) | Έτος | Πληθυσμός |
| --- | --- |
| 1981 | 56 |
| 1991 | 12 |
| 2001 | 8 |
| 2011 | 0 |

Όπως φαίνεται, ο μεγαλύτερος πληθυσμός του οικισμού καταγράφτηκε το 1981 όταν και αναγνωρίστηκε, ενώ κατά τις επόμενες απογραφές μειώθηκε σημαντικά μέχρι που κατέγραψε 0 κατοίκους το 2011. 

Ιστορική εξέλιξη πληθυσμού| Έτος | Πληθ.   | ±%   |
| --- | --- | --- |
| 1981 | 56 | —     |
| 1991 | 12 | −78.6% |
| 2001 | 8 | −33.3% |
| 2011 | 0 | −100.0% |
| Πηγή: Απογραφές Πληθυσμού ΕΛΣΤΑΤ 1981 - 2011 |

Διοικητικές μεταβολές μέχρι τον «Καλλικράτη»
--------------------------------------------

Ο οικισμός αναγνωρίστηκε το 1845 και προσαρτήθηκε στον δήμο Επιδαύρου του τέως νομού Αργολίδος & Κορινθίας. Το 1870 καταργήθηκε, επανασυστάθηκε το 1928 για να καταργηθεί εκ νέου το 1940. Επανασυστάθηκε το 1981 και προσαρτήθηκε στην κοινότητα Αδαμίου του νομού Αργολίδος. Με το ΦΕΚ 244Α - 04/12/1997 ο οικισμός αποσπάστηκε από την κοινότητα Αδαμίου και προσαρτήθηκε στον δήμο Ασκληπιείου. Με το ΦΕΚ 87Α - 07/06/2010 ο οικισμός αποσπάστηκε από τον δήμο Ασκληπιείου και προσαρτήθηκε στον δήμο Επιδαύρου.

Παραπομπές
----------

1. 1 2 3
2. 1 2
3. 1 2 3  Δομή 1:240
4. ↑  Εκδόσεις «Ελλάδα»
5. 1 2  ΠΛΜ 1:569
6. ↑
7. ↑
8. ↑

Πηγές
-----

* Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
* Εγκυκλοπαίδεια Δομή, 2002-4
* Οργανισμός εκδόσεων «Ελλάδα», χάρτες (Βαρελάς)
* eetaa.gr

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Επιδαύρου |
| --- |
|  |
| Δημοτική Ενότητα Ασκληπιείου | 
* Άγιος Ανδρέας
* Άγιος Νικόλαος
* Αδάμι
* Αναστασοπουλαίικα
* Αρκαδικό
* Ασκληπιείο Επιδαύρου
* Γιαννουλαίικα
* Γκάτζια
* Δημοσιά
* Κοκκινάδες
* Λυγουριό
* Μετόχι
* Σπηλεία
* Σταματαίικα
* Χάνι Μερκούρη
* Χουταλαίικα
 |
|  |
| Δημοτική Ενότητα Επιδαύρου | 
* Αγία Παρασκευή
* Αρχαία Επίδαυρος
* Βοθίκι
* Γαλαναίικα
* Γαλάνη (Συνεταιρισμός Αστυνομικών)
* Δήμαινα
* Εξοχή
* Επάνω Επίδαυρος
* Κολιάκι
* Κουτρουμπέικα
* Ματαράγκα
* Μονή Καλαμίου
* Μονή Ταξιαρχών
* Νέα Δήμαινα
* Νέα Επίδαυρος
* Παλαιοχώρι
* Παναγία
* Πανόραμα
* Σταυρός
* Τραχειά
 |
|  |
| 
* Έδρα: Λυγουριό - Ιστορική έδρα: Αρχαία Επίδαυρος
 |

 |
Το ***Inscriptiones Graecae*** (***IG***) (λατινική ονομασία του *Ελληνικές επιγραφές*) είναι ένα ακαδημαϊκό πρόγραμμα της Πρωσικής Ακαδημίας των Επιστημών, που σήμερα συνεχίζεται από την Ακαδημία των Επιστημών του Βερολίνου. Στόχος του είναι να συγκεντρώσει και να δημοσιεύσει όλες τις γνωστές αρχαίες επιγραφές της ηπειρωτικής και νησιωτικής Ελλάδας.

Το πρόγραμμα σχεδιάστηκε σαν συνέχεια του *Corpus Inscriptionum Graecarum* (*Σύνταγμα Ελληνικών Επιγραφών*) που εκδόθηκε μεταξύ του 1825 κα του 1860 από τον Αουγκούστ Μπέκχ, και σαν το αντίστοιχο του Corpus Inscriptionum Latinarum (*Σύνταγμα Λατινικών Επιγραφών*) που ιδρύθηκε από τον Τέοντορ Μόμσεν το 1847. Από το 1869 ως το 1902 την διεύθυνση του προγράμματος είχε ο Άντολφ Κίρκχοφ. Από το 1902 ως το 1921 και υπό την διεύθυνση του Ούλριχ φον Βιλάμοβιτς-Μέλλεντορφ το *IG* αναδιοργανώθηκε και έγινε ένα από τα σημαντικότερα μέσα για την έκδοση πρωτογενούς υλικού στις Κλασσικές σπουδές.

Μετά τον Δεύτερο Παγκόσμιο Πόλεμο, το πρόγραμμα αντιμετώπισε έλλειψη οικονομικών πόρων και κινήτρων υποστήριξης. Προσωρινά σχεδόν έκλεισε αλλά αναζωογονήθηκε από την νεοϊδρυθείσα Ακαδημία του Βερολίνου το 1994.

Μέχρι τώρα έχουν εκδοθεί 49 τεύχη, μερικά από τα οποία σε αρκετές εκδόσεις. Η προετοιμασία των τόμων δίνεται μερικώς και σε εξωτερικούς ειδικούς, αλλά την τελική σύνταξη κάνει η Ακαδημία του Βερολίνου. Η Ακαδημία επί πλέον συλλέγει και έκτυπα ελληνικών επιγραφών (ανάγλυφες αποτυπώσεις της επιφάνειας των επιγραφών που γίνονται με ειδικό στυπόχαρτο). Σήμερα το πρόγραμμα διευθύνει ο *Peter Funke*. Μεταξύ των συντακτών των προηγουμένων τόμων περιλαμβάνονται οι *Wilhelm Dittenberger*, *Friedrich Hiller von Gaertringen*, *Johannes Kirchner* και *Günther Klaffenbach*.

Η σύνταξη γίνεται εξ ολοκλήρου στα λατινικά, έχοντας προκαλέσει κατά καιρούς κριτική καθώς η χρήση της λατινικής μειώνεται συνεχώς και απαιτείται επιπλέον προσπάθεια από τους συντάκτες. Μέχρι σήμερα οι επιγραφές εκδίδονταν χωρίς μετάφραση, αλλά εδώ και λίγο καιρό είναι διαθέσιμες γερμανικές μεταφράσεις για όλους τους νέους τόμους στην ιστοσελίδα του *IG*.

Βιβλιογραφία
------------

* Reinhold Merkelbach: *Überlegungen zur Fortführung der Inscriptiones Graecae*. In: *Zeitschrift für Papyrologie und Epigraphik* 117 (1997), S. 297–303 PDF
* Reinhold Merkelbach: *Nochmals Inscriptiones Graecae*. In: *Zeitschrift für Papyrologie und Epigraphik* 122 (1998), S. 293–299 PDF  
(Και τα δύο άρθρα ασκούν την κριτική για την συνέχιση του IG στην παραδοσιακή μορφή)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Inscriptiones Graecae** |

* Μηχανή αναζήτησης Ελληνικών επιγραφών (Packard Humanities Institute), περιλαμβάνει ολόκληρη την συλλογή του *Inscriptiones Graecae*.
* Ιστοσελίδα του Inscriptiones Graecae (Γερμανικά)
* Η Ιστορία του Inscriptiones Graecae (PDF) (Γερμανικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 179129403
* LCCN: n97036257
* GND: 4425356-4

 |

 |